Viața este un vis într-un vis (II)

înțelepciune japoneză

Un alt răspuns, poate mai aproape de adevăr, ar fi cel enunțat pe față de câteva slugi obediente ale ocultei, cum ar fi Jacques Attali, Klaus Schwab și Bill Gates, care au declarat public că populația excedentară a lumii ar trebui redusă la minimum, în condițiile Marii Resetări și a instaurării Noii Ordini Mondiale, o societate totalitară în care puterea politică, economică și financiară să fie concentrată în mâinile guvernului unic, alcătuit dintr-o elită minusculă.

Pentru a-și atinge scopurile ticăloase, oculta mondială, de fapt guvernul păpușar permanent al lumii, ce sforărește politicienii efemeri oficiali, de fațadă, a stabilit un plan structurat pe etape, impus disperat, din ce în ce mai fățiș și accelerat, în așa-zisa lume liberă și democrată, acolo unde, la conducerea țărilor, au fost implantați susținătorii credincioși și supuși ai mișcării New Woke, adică adepții globalismului-progresist și neomarxist. Un om bine informat poate descifra cu ușurință toate componentele acestui plan a cărui aplicare a început mai timid acum câteva decenii: farsa uriașă a încălzirii globale, cauzată de oameni, așa-numita corectitudine politică, o gugumănie de neimaginat pentru oamenii normali și cu capul pe umeri, absurditatea macabră LGBTQ+, migrația premeditată conform planului Kalergi, inventarea unor potlogării pandemice planetare, crize alimentare și energetice induse artificial și intenționat, ca rezultat logic al aberantului European Green Deal, al falselor epidemii de pestă porcină, gripă aviară și boala vacii nebune, războaie regionale (sau poate nu?!) puse la cale sub pretexte aiuritoare, dar cu profituri imense pentru industria de armament, crize economice și financiare provocate forțat, cu urmări catastrofale în plan social, și, nu în cele din urmă, programul digitalizării întregii societăți (I.A.) susținut de introducerea 5G cu frecvența de 60 Ghz.

Medicul Toni Victor Moldovan, în cartea Programul Terra. Un atentat extraterestru asupra omenirii, susține, cu o mulțime de argumente, că: Pământul este proprietatea comună a mai multor supercivilizații, care dezvoltă cicluri economice de producție de corpuri spirituale, ce asigură perpetuarea și evoluția genetică a propriilor LOR specii. (Toni Victor Moldovan, op.cit., coperta IV) Drept urmare, din perspectiva evenimentelor ultimilor ani, cred că am fi îndreptățiți să ne întrebăm dacă nu cumva ne aflăm la finalul unui astfel de ciclu? Până la urmă și David Icke întrezărește, și el la rândul său, o astfel de posibilitate, extrem de sumbră: Oamenii nu sunt decât o resursă pentru Oculta Mondială și când aceștia încetează să mai prezinte valoare comercială, planul este să fie exterminați. (David Icke, Răspunsul, vol II, p.272)

Revenind totuși la posibilul scop al ocultei de a transforma genetic omul (transumanism), David Icke îl citează pe Bill Gates cu o declarație publică mai mult decât lămuritoare: Definiția biologiei sintetice include «un domeniu de cercetare multidisciplinară care este interesat de crearea de părți biologice noi, de dispozitive și sisteme noi, sau de reproiectarea celor care deja se regăsesc în natură»; folosirea unui mix dintre ingineria fizică și cea genetică, în vederea creării unei noi forme de viață (din acest motiv numită sintetică); și «apariția unui domeniu de cercetare a cărui ambiție este să îmbine cunoștințele și metodele folosite în biologie, inginerie și în domeniile conexe pentru a dezvolta un ADN obținut pe cale chimică, în vederea creării de organisme care să prezinte caracteristici și particularități îmbunătățite». Dacă traducem din orwelliană, înseamnă că vorbim despre post-oamenii artificiali. (David Icke, Răspunsul, vol II, p.176)

Oricare dintre aceste două variante ar reprezenta cel mai negru coșmar al civilizației umane, care ar duce, implicit, la înlănțuirea eternă a C.S. Tocmai de aceea, așa cum am mai spus de atâtea ori, refuz să cred că cei care au pus totul la cale sunt oameni, și dacă au întemnițat într-o iluzie C.S. eterne, îmi este cât se poate de clar că au avut un interes ascuns și profund malefic, probabil altul decât cel genetic și de regenerare energetică. De aceea tind să-i dau dreptate lui David Icke care accentua mereu în cărțile sale abisala răutate a ființelor neumane din spatele ocultei.

De exemplu, în timpul așa-zisei pandemii de coronavirus, s-a descifrat cu mare limpezime nu numai uriașa minciună care a determinat-o, însoțindu-i fiecare etapă, cât mai ales caracterul ei profund malefic îndreptat împotriva oamenilor. Din păcate, mulți (poate chiar prea mulți) semeni de-ai noștri nu au conștientizat ceea ce se întâmpla cu adevărat, înghițind minciunile sfruntate, de o evidență covârșitoare, cu o mare și naivă încredere, fără ca ele să trezească suspiciuni generatoare de întrebări absolut legitime. Toate măsurile sanitare aplicate la nivel global și în special în lumea liberă, civilizată și democrată, de o absurditate fără precedent în istoria modernă a civilizației umane, fără nicio noimă medicală, au fost hotărâte de un grup unic de experți și impuse discreționar întregii planete.

Astfel, încă de la început, toate statele lumii au fost obligate să se supună unui regim de dictatură medicală în care s-au interzis agresiv toate protocoalele medicale cu medicamente dovedite timp de decenii ca sigure și eficiente, în favoarea altora, totalmente ineficace, mult mai scumpe și chiar extrem de periculoase. Vezi cazul hidroxiclorochinei, sigură, ieftină și foarte eficientă, înlocuită abuziv cu remdesivirul, de 200 de ori mai scump, lipsit de beneficii și categoric nociv. Tot atunci, din cauza închiderii abuzive și total inutile a spitalelor, tratamentele patologiilor grave și foarte grave au fost blocate, ceea ce a dus la condamnarea la moarte a pacienților. În același timp, s-a dus o campanie și mai agresivă pentru promovarea așa-ziselor vaccinuri produse în regim de urgență de Big Pharma, insinuându-se persuasiv ideea că acestea ar fi singurele capabile să stopeze flagelul, pentru a ne întoarce cât mai curând la normalitate.

Desigur, administrate prin constrângere, însă pe propria răspundere a fiecăruia. Firmele producătoare au obținut exonerarea de orice răspundere, în cazul reacțiilor adverse grave și foarte grave. Vârfurile politice și medicale ale aceleiași lumi libere, civilizate și democrate, adepte ale mișcării New Woke, au însăilat uriașa minciună a narativului oficial despre pandemie și vaccinuri, inviolabil, irecuzabil și irefutabil, iar cei care au avut curajul să-l contrazică, indiferent de argumente și dovezi, indiferent de înaltul profesionalism al unora dintre ei (vezi, de pildă, cazul profesorului virusolog Luc Montagnier, laureat al Premiului Nobel) au fost reduși la tăcere, blamați, cenzurați, marginalizați și discreditați. Tartorii globaliști-progresiști și neomarxiști, făcătorii pandemiei și a vaccinurilor, au instaurat cenzura furibundă a întregii mass-media, băgându-le pumnul în gură tuturor nesupușilor ce aveau suspiciuni, gândeau prea mult și puneau întrebări stânjenitoare.

După debutul campaniei de vaccinare, invocându-se cu obstinație imunizarea de turmă, în Parlamentul U.E. s-a votat certificatul verde care condiționa libera circulație a cetățenilor de introducerea în corp (pe propria răspundere) a serurilor fabricate oportun de Big Pharma, un fel de pașaport de o inutilitate perfectă în stoparea propagării infectării, dar cu mare efect psihologic, în a-i determina pe oameni să accepte, de multe ori împotriva propriei voințe, un act medical al cărui scop vădit nu este, în niciun caz, de a eradica boala, cu toate că, în urma procesului intentat principalilor criminali de război hitleriști, judecat la Nüremberg, s-a hotărât prin lege interzicerea oricăror experimente pe ființele umane. Și deloc în ultimul rând, cele mai mari suspiciuni au fost trezite de reprimarea, cu o violență greu de imaginat și de acceptat,aprotestatarilorantirestricții,arăzvrătiților care înțelegeau mai mult decât aveau voie de la stăpânire, ei suportând consecințele unor directive de un absurd superlativ, ce contraziceau flagrant toate libertățile și drepturile omului, care culminau nu numai cu amenzi disproporționat de mari în raport cu faptele comise, ci chiar și cu închisoarea. Însă, totul spre un scop atât de întunecat, încât sub nicio formă nu putea părea real.

Evenimentele erau desprinse parcă dintr-un film S.F. de groază, ca și când am fi alunecat dintr-o dată în cel mai cumplit coșmar existențial, dar ceea ce ni se întâmpla din partea unor autorități care, în mod normal, aveau datoria să protejeze oamenii, nu era un vis urât, ci realitatea cea mai hâdă posibil, întrucât pandemia a fost inventată pentru vaccinurile deja existente și nu invers, iar atât virusul, creat în laborator ca armă biologică, cât și serurile, pe bază de ARNm, au același efect categoric malefic, iar lansarea lor în lume, un act vădit premediat, a reprezentat cea mai mare crimă împotriva umanității din toate timpurile.

De aceea refuz să cred că cei care au pus-o la cale sunt semeni de-ai noștri. Și în același sens, un alt argument în susținerea originii non-umane a celor din spatele ocultei mondiale este livrat chiar de Frederick T. Gates, colaborator intim al magnatului american John D. Rockefeller: Nu vom încerca să îi facem pe acești oameni sau pe copiii lor filosofi, nu îi vom face scriitori, poeți sau oameni de litere. Nu vom căuta printre ei să găsim mari artiști, pictori, muzicieni în devenire. Nici nu ne vom apleca asupra ambițiilor lor umile de a ajunge avocați, doctori, preoți, oameni de stat, pentru că de aceștia avem deja destui.( David Icke, Răspunsul, vol I., p.316) Ce fel de ființe sunt acelea care nu mai vor ca oamenii să fie decât sclavi robotizați, cărora să li se refuze dreptul la a gândi și a crea? Avocatul american Robert F. Kennedy jr., nepotul de frate al fostului președinte al S.U.A., John F. Kennedy, al cărui asasinat a rămas până astăzi nerezolvat din motive foarte întunecate, a dezvăluit în cartea Adevăratul Anthony Fauci, Bill Gates, Big Pharma și Războiul global împotriva democrației și a sănătății publice, apărută de curând și la București, cine sunt cu adevărat personajele diabolice care au orchestrat ticăloșia planetară a pandemiei și a serurilor funeste.

Acești scelerați dovediți, alături de toată șleahta globalist-progresistă și neomarxistă din fruntea lumii libere, civilizate și democrate sunt interfața Puterii Întunecate Mondiale, dar din nenorocire, așa cum subliniam mai înainte, toți cei ce servesc (inconștient sau nu, prin consimțământ tacit, corupție sau șantaj) interesele ticăloase ale ocultei (politicieni, funcționari, medici și personal sanitar, jurnaliști, polițiști, agenți ai serviciilor de forță etc.) nu par a-și da seama că și ei, la rândul lor, mai devreme sau mai târziu, vor deveni victimele viitoarei societăți neototalitare.

Însă gândul meu se îndreaptă îndeosebi la tinerele generații, imensa majoritate cu o precară cultură generală, analfabetă politic, economic și social, totalmente neinformată și opacă la adevăr, cu creierele spălate de ideologia vizibil imbecilă a globalismului-progresist și neomarxist, adeptă a mișcării New Woke, ghidonată perfid spre noua normalitate post-capitalistă, post-democrată și post-umană care numai normalitate nu va fi. Mai ales în ultimii trei ani (din 2020 încoace) de când abjectele slugi ale ocultei au abătut asupra omenirii potlogăria pandemiei, se observă cu ochiul liber o grabă disperată în a-și impune strategia de sclavizare a întregii omeniri și, implicit, de a încarcera pentru totdeauna C.S. Cum se numește oare acel regim politic care-ți pune pumnul în gură și îți astupă urechile și ochii, îți arestează gândirea și îți interzice dreptul la liberă exprimare, la opinie? Toate acestea se întâmplă ACUM.

Petru Vintilă Jr.

Contents